אקסל רוז

**ויליאם ברוס רוז הבן**, הידוע בשם הבמה **ו. אקסל רוז** (באנגלית: **W. Axl Rose**; נולד ב-6 בפברואר 1962) הוא זמר ומוזיקאי רוק כבד אמריקאי. רוז התפרסם כסולן להקת Guns N' Roses שהחלה לפעול באמצע שנות ה-80 עד לאמצע שנות ה-90. לאחר שנים ספורות מחוץ לאור הזרקורים, חזר רוז להופיע עם הרכב שונה תחת אותו שם - Guns N' Roses. ההרכב החדש התחיל להופיע עם רוז לראשונה בשנת 2001. ב-2016 הצטרפו ללהקה סלאש, דאף מקאגן (אשר היו בהרכב המקורי) ומליסה ריס. רוז ידוע בעיקר בזכות המגוון הטונאלי של קולו, אשר זיכה אותו להכרה כאחד מהזמרים הטובים של כל הזמנים במגזינים שונים העוסקים במוזיקה.

ב-2008 דירג אותו המגזין רולינג סטון במקום ה-64 ברשימת 100 הזמרים הגדולים בכל הזמנים.

## ביוגרפיה
רוז נולד בעיר לפאייט שבאינדיאנה. אמו של רוז, שרון אליזבת, ילדה אותו כשהייתה בת 16. אביו הביולוגי נטש אותו כשהיה תינוק, ונהרג ב-1984. רוז גדל עם אמו ובעלה תחת השם ויליאם ביילי. הוא החליט לשנות את שם משפחתו לרוז, כשהגיע ללוס אנג'לס וגילה שזהו שמו של אביו הביולוגי. רוז גדל בבית נוצרי אדוק ובילדותו היה חבר בלהקת המקהלה של הכנסייה. בגיל 15, לאחר שסבל התעללויות קשות מצד אביו החורג, החליט לברוח מהבית ולעבור לקליפורניה, ביחד עם חברו מילדות איזי סטראדלין הגיטריסט.

מסופר כי כשהגיע ללוס אנג'לס, עצר אותו אדם זר ואמר לו: "You know where you are? You're in the jungle baby" ("אתה יודע היכן אתה? אתה בג'ונגל מותק"). על בסיס המשפט הזה כתב את אחד משירי הלהקה - "Welcome to the jungle" ("ברוך הבא לג'ונגל").
ממוזער|אקסל רוז בהופעה עם להקת Guns N' Roses בפארק הירקון, תל אביב, 22 במאי 1993

### להקתו
לאחר שהיו חברים במספר להקות כושלות, הקימו השניים את ההרכב "הוליווד רוז", שלאחר זמן קצר הפכה ללהקת "Guns N' Roses". בשנת 1987 יצא לאור אלבום הבכורה, ששמו - *Appetite for Destruction* ("תיאבון לחורבן"). אלבום זה ואלבומם הבא, *[[G N' R Lies]]*, שיצא שנה מאוחר יותר, זכו להצלחה והקנו לרוז הכרה בעולם המוזיקה. בן לילה הפך הסולן - שבעבר התפרנס אפילו כמשתתף בניסויים רפואיים בתמורה למעט כסף - לכוכב עולה.

בעקבות עימותים תכופים עם חברי להקתו ועם חברי להקות אחרות שהידועים בהם הם העימותים הפומביים עם קורט קוביין, סולן נירוונה ועם וינס נייל, סולן מוטלי קרו. עזבו חברי להקה רבים ואחרים הצטרפו, לאחר סיום סבב ההופעות *Use Your Illusion*, שבמהלכו ביקרו גם בישראל, התפרקה הלהקה עקב חילוקי דעות מקצועיים. רוז וחבר הלהקה סלאש לא הצליחו להגיע להסכמה בנוגע להמשך תפקודה של הלהקה ולהסכמה על סגנון המוזיקה שינגנו.אקסל רוז, שבחר לרשום את זכויות היוצרים של שירי הלהקה על שמו, גרם לתסכול רב אצל סלאש אשר יצא בהכרזה פתאומית בהופעה ב-30 באוקטובר 1996 ואמר כי "אין מקום כזה, עיר גן-עדן" ("There is no such place paradise city"), ועזב.

בשנת 2001 חזר רוז להופיע עם הרכב חדש הנקרא גם הוא בשם "Guns N' Roses". ההרכב מנגן את השירים הישנים של הלהקה, לצד שירים חדשים שנכתבו ברובם על ידי רוז.
ממוזער|אקסל רוז בהופעה עם להקת Guns N' Roses בפארק הירקון, תל אביב, 5 ביוני 2023
באפריל 2016 ההרכב המקורי של הלהקה התאחד (חלקית משום שאיזי סטראדלין הגיטריסט וסטיבן אדלר המתופף לא חזרו ללהקה) וסלאש ודאף מק'אגן חזרו ללהקה. ב-15 ביולי 2017 רוז והלהקה הגיעו למופע בישראל כחלק ממסע ההופעות Not in this Lifetime.

בשנת 2023 הופיעה הלהקה פעם נוספת בישראל במסגרת סיבוב ההופעות 2023 World Tour.

#### AC/DC
בשנת 2016 רוז הצטרף לסיבוב הופעות של להקת הרוק AC/DC בעקבות פרישתו של סולן הלהקה בריאן ג'ונסון (ג'ונסון חזר בשנת 2023 ללהקתו בפסטיבל Road Trip).

### חייו האישיים
בשנת 1994 פורסם כי אשתו לשעבר, ארין אברלי, סבלה ממסכת התעללות נפשית ופיזית שאף הביאה לאשפוזה.

## דיסקוגרפיה
### עם Hollywood Rose

### עם Guns N' Roses

### הופעות אורח

## קישורים חיצוניים
* 

* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:זמרים אמריקאים
קטגוריה:זמרי רוק אמריקאים
קטגוריה:מוזיקאי רוק
קטגוריה:חברי היכל התהילה של הרוק אנד רול
קטגוריה:אמנים אמריקאים הידועים בשם במה
קטגוריה:חברי להקת Guns N' Roses
קטגוריה:זמרים בעלי מנעד קולי של 5 אוקטבות
קטגוריה:אמריקאים שנולדו ב-1962